জেসমিন ভসীন (, ) হলেন একজন ভারতীয় অভিনেত্রী এবং মডেল, যিনি জি টিভিতে প্রচারিত টশন-এ-ইশকে টুইংকেল তনেজা সর্না এবং কালার্স টিভিতে প্রচারিত দিল সে দিল তাকে টেনি ভানুশালি চরিত্রে অভিনয়ের জন্য সুপরিচিত।  ভসীন বেশ কিছু চলচ্চিত্রেও অভিনয় করেছেন। ২০১১ সালে তামিল চলচ্চিত্র ভনমের মাধ্যমে তিনি চলচ্চিত্রে পদার্পণ করেন। তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বসের চতুর্দশ আসরে একজন প্রতিযোগী হিসেবে অংশগ্রহণ করছেন।  থাম্ব|২০১৭ সালে ভসীন প্রারম্ভিক জীবন জেসমিন ভসীন ভারতের রাজস্থানের কোটায় জন্মগ্রহণ করেছেন এবং সেখানেই তিনি তার শৈশব অতিবাহিত করেছেন। তিনি জয়পুরের একটি আতিথেয় কলেজ থেকে স্নাতক সম্পন্ন করেছেন।  কর্মজীবন ভসীন সংবাদপত্র এবং টেলিভিশনে বিজ্ঞাপনের মধ্য দিয়ে মডেলিংয়ে তার কর্মজীবন শুরু করেছিলেন। ২০১১ সালে, তিনি তামিল চলচ্চিত্র ভনমের মধ্য দিয়ে অভিনয় জগতে পদার্পণ করেন। পরবর্তীতে তিনি করোড়পতি, ভেতা এবং লেডিস অ্যান্ড জেন্টলম্যানের মতো দক্ষিণ ভারতীয় চলচ্চিত্রে অভিনয়ের পাশাপাশি বেশ কিছু বাণিজ্যিক বিজ্ঞাপনে উপস্থিত হয়েছেন।  ২০১৫ সালে, ভসীন জি টিভির জনপ্রিয় প্রণয়ধর্মী ধারাবাহিক টশন-এ-ইশকের প্রধান নারী চরিত্রে অভিনয় করেছেন। পরবর্তীতে ২০১৭ সালে, তিনি কালার্স টিভিতে প্রচারিত দিল সে দিল তাকে "টেনি" নামক প্রধান চরিত্রে অভিনয় করেন।  ২০১৯ সালে, তিনি স্টার প্লাসে প্রচারিত টেলিভিশন ধারাবাহিক দিল তোহ হ্যাপি হাই জি-এ "হ্যাপি" নামক প্রধান চরিত্রে অভিনয় করেছিলেন, তবে শীঘ্রই কাহিনীসূত্রের পরিবর্তনের কারণে তিনি তা পদত্যাগ করেছিলেন; কেননা তিনি পর্দায় একজন মায়ের চরিত্রে অভিনয় করতে অস্বস্তি বোধ করছিলেন। তার পদত্যাগের পর ডোনাল বিশ্ত উক্ত চরিত্রে তার স্থলাভিষিক্ত হন। কালার্স টিভির জনপ্রিয় আপাতবাস্তব টেলিভিশন অনুষ্ঠান ফিয়ার ফ্যাক্টর: খতরোঁ কে খিলাড়ির নবম আসরে তিনি একজন প্রতিযোগী হিসেবে অংশগ্রহণ করেছিলেন, যেখানে তিনি ৭ম স্থান অধিকার করেছিলেন।. ২০১৯ সালের নভেম্বর মাসে, ভসীন নাগিন ৪-এ নয়নতারা চরিত্রে অভিনয় করেছেন। অতঃপর ২০২০ সালে, তিনি ফিয়ার ফ্যাক্টর: খতরোঁ কে খিলাড়ি – মেড ইন ইন্ডিয়ায় একজন প্রতিযোগী হিসেবে অংশগ্রহণ করেছিলেন, যেখানে তিনি ৩য় স্থান অধিকার করেছিলেন।  অভিনয়ের তালিকা টেলিভিশন  সাল  অনুষ্ঠান  চরিত্র  টীকা ২০১৫–২০১৬  টশন-এ-ইশক  টুইংকেল তনেজা   ২০১৬  জামাই রাজা  অতিথি (টুইংকেল হিসেবে)   ২০১৭–২০১৮  দিল সে দিল তাক  টেনি ভানুশালি ২০১৭  শক্তি - অস্তিত্ব কে এহশাস কী  অতিথি (টেনি হিসেবে)   বিগ বস ১১   ২০১৮  লাড়ো ২ – বীরপুর কি মরদানি   বেলন ওয়ালি বহু   তু আশিকি   বিগ বস ১২  অতিথি  হোটেল টাস্কের জন্য ২০১৯  দিল তো হ্যাপি হ্যায় জি  হ্যাপি মেহরা  ডোনাল বিশ্ত দ্বারা প্রতিস্থাপিত কসৌটি জিন্দেগি কে ২  অতিথি (হ্যাপি হিসেবে)   ইয়ে হ্যায় মোহব্বতেঁ  নৃত্য পরিবেশন কুলফি কুমার বাজেওয়ালা   ফিয়ার ফ্যাক্টর: খতরোঁ কে খিলাড়ি ৯  প্রতিযোগী  ৭ম স্থান অধিকারী কিচেন চ্যাম্পিয়ন ৫   খাত্রা খাত্রা খাত্রা   নাচ বলিয়ে ৯  অতিথি  আলী গনিকে সমর্থন করার জন্য ডান্স দিওয়ানে ২   ২০১৯–২০২০  নাগিন: ভাগ্য কা জেহরিলা খেল  নয়নতারা   ২০২০  ফিয়ার ফ্যাক্টর: খতরোঁ কে খিলাড়ি – মেড ইন ইন্ডিয়া  প্রতিযোগী  ৩য় স্থান অধিকারী ২০২০–২০২১  বিগ বস ১৪   চলচ্চিত্র  সাল  চলচ্চিত্র  চরিত্র  ভাষা ২০১১  ভনম  প্রিয়া  তামিল ২০১৪  করোড়পতি   কন্নড় বিঅ্যাওয়্যার অব ডগস  মেঘনা  মালয়ালম দিল্লুন্নুড়ু  চৈত্রা  তেলুগু ভেতা  সোনাল ২০১৫  লেডিস অ্যান্ড জেন্টলম্যান  অঞ্জলি ২০১৬  জিল জাং জুক  সোনি সাওয়ান্ত  তামিল  পুরস্কার ও মনোনয়ন  সাল  পুরস্কার  বিভাগ  অনুষ্ঠান  ফলাফল ২০১৬  গোল্ড পুরস্কার  সেরা অভিষেক (নারী)  টশন-এ-ইশক   জনপ্রিয় জুটি    তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ভারতীয় শিখ বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:রাজস্থানের নারী মডেল